text: Lokal politiker oplever grov tone på Facebook
  14 november 2014 kl. 06.30
  Dansk Folkepartis folketingsmedlem Søren Espersen, der har taget konsekvensen af den hårde tone på Facebook og lukket sin profil, får sympati fra Fredericias socialdemokratiske borgmester. Jacob Bjerregaard har nemlig også oplevet perioder, hvor brok, skældud og bitterhed fylder for meget på hans profil på de sociale medier.
  Mange trusler og det grimme sprog har fået Søren Espersen til at tage konsekvensen af den hårde tone.
  I en opdatering på sin Facebook-side har han nu skrevet et opslag, som han skriver bliver hans sidste nogensinde:
  På Twitter udtrykker Jacob Bjerregaard i en kommentar sin forståelse:
  - Søren Espersen er hoppet af facebook. Har også lange perioder hvor jeg ikke orker det. Brok, skældud og bitterhed fylder for meget, skriver Fredericias borgmester i et tweet:
  Søren Espersen er hoppet af facebook. Har også lange perioder hvor jeg ikke orker det. Brok, skældud og bitterhed fylder for meget. #træls
  
  